Document ID: 31995R2690

ΚΑΝΟΝΙΣΜΟΣ (ΕΚ) αριθ. 2690/95 ΤΟΥ ΣΥΜΒΟΥΛΙΟΥ της 17ης Νοεμβρίου 1995 για το άνοιγμα δασμολογικής ποσόστωσης για τις κονσέρβες μανιταριών καταγωγής Κίνας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 1796/81 του Συμβουλίου της 30ής Ιουνίου 1981 περί μέτρων εφαρμοζόμενων στις εισαγωγές κονσερβών καλλιεργούμενων μανιταριών του είδους Agaricus που υπάγονται στους κωδικούς ΣΟ 0711 90 40, 2003 10 20 και 2003 10 30 (1) προβλέπει την είσπραξη συμπληρωματικού ποσού για εισαγωγές που υπερβαίνουν ορισμένες καθορισμένες ποσότητες 7 ότι το καθεστώς αυτό ίσχυε μεταξύ άλλων για τις εισαγωγές καταγωγής Κίνας 7 ότι ο κανονισμός (ΕΚ) αριθ. 3290/94 του Συμβουλίου της 22ας Δεκεμβρίου 1994 σχετικά με τις προσαρμογές και τα μεταβατικά μέτρα στον τομέα της γεωργίας που είναι αναγκαία για την εφαρμογή των συμφωνιών οι οποίες έχουν συναφθεί στο πλαίσιο των πολυμερών εμπορικών διαπραγματεύσεων του γύρου της Ουρουγουάης (2), κατήργησε το καθεστώς αυτό από την 1η Ιουλίου 1995 ενόψει του ανοίγματος από την επιτροπή δασμολογικών ποσοστώσεων εισαγωγής για τα εν λόγω προϊόντα 7 ότι, εν αναμονή των αποτελεσμάτων των διαπραγματεύσεων που έχουν αρχίσει σύμφωνα με το άρθρο XXIV.6 της GATT 1994 με τα μέλη του Παγκόσμου Οργανισμού Εμπορίου, με αντικείμενο την προσαρμογή των κοινοτικών παραχωρήσεων μετά την τελευταία διεύρυνση της Κοινότητας, πρέπει να ανοίξει, σε αυτόνομη βάση, δασμολογική ποσόστωση εισαγωγής για το δεύτερο εξάμηνο του 1995,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Ανοίγεται κοινοτική δασμολογική ποσόστωση εισαγωγής απαλλαγμένη από τον ειδικό δασμό για τις κονσέρβες μανιταριών του είδους Agaricus καταγωγής Κίνας που υπάγονται στους κωδικούς ΣΟ 0711 90 40, 2003 10 20 και 2003 10 30, με συνολικό καθάρό στραγγισμένο βάρος 2 200 τόνους, για την περίοδο από την 1η Ιουλίου έως τις 31 Δεκεμβρίου 1995.
2. Στο πλαίσιο της ποσόστωσης που αναφέρεται στην παράγραφο 1, ο δασμός του κοινού δασμολογίου που εφαρμόζεται καθορίζεται σε 12 % για τα προϊόντα που υπάγονται στον κωδικό ΣΟ 0711 90 40 και σε 23 % για τα προϊόντα που υπάγονται στους κωδικούς ΣΟ 2003 10 20 και 2003 10 30.
Άρθρο 2
Οι λεπτομέρειες εφαρμογής του παρόντος κανονισμού καθορίζονται από την Επιτροπή με τη διαδικασία του άρθρου 22 του κανονισμού (ΕΟΚ) αριθ. 426/86 (3).
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Νοεμβρίου 1995.

Labels: 17
3
6
18
15